Document ID: 31993D0463

ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιουλίου 1993 περί τροποποιήσεως της απόφασης 93/402/ΕΟΚ σχετικά με τους όρους των υγειονομικών μέτρων και την κτηνιατρική πιστοποίηση που απαιτούνται κατά την εισαγωγή νωπών κρεάτων προελεύσεως ορισμένων χωρών της Νοτίου Αμερικής
(93/463/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλήματων και των υγειονομικών μέτρων κατά τις εισαγωγές βοοειδών, αιγοειδών και προβατοειδών νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως τα άρθρα 14, 15 και 16,
Εκτιμώντας:
ότι οι υγειονομικοί όροι και η κτηνιατρική πιστοποίηση που απαιτούνται κατά την εισαγωγή νωπών κρεάτων που προέρχονται από τη Βραζιλία, μεταξύ άλλων, καθορίζονται από την απόφαση 93/402/ΕΟΚ (3)-
ότι, κατά την τελευταία κοινοτική αποστολή που πραγματοποιήθηκε στη Βραζιλία, διαπιστώθηκε χειροτέρευση της υγειονομικής κατάστασης στα κράτη του Sao Paulo και Minas Gerais-
ότι οι αρχές της Βραζιλίας ανέλαβαν την πραγματοποίηση ενεργειών για την εξάλειψη της εν λόγω κατάστασης- ότι χορηγήθηκε προθεσμία στις αρχές της Βραζιλίας, η οποία λήγει την 1η Νοεμβρίου 1993 και εντός της οποίας οι εν λόγω αρχές πρέπει να αξιολογήσουν τα αποτελέσματα που επιτεύχθηκαν στο πλαίσιο των εν λόγω δραστηριοτήτων-
ότι είναι αναγκαίο, κατά συνέπεια, να τροποποιηθεί η απόφαση 93/402/ΕΟΚ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη δεν επιτρέπουν την εισαγωγή νωπών κρεάτων που έχουν παραχθεί και πιστοποιηθεί μετά την 1η Δεκεμβρίου 1993, προελεύσεως των κρατών του Sao Paulo και του Minas Gerais (Βραζιλία).
Τα κράτη μέλη επιτρέπουν την εισαγωγή των νωπών κρεάτων που έχουν παραχθεί και πιστοποιηθεί πριν από τις 2 Νοεμβρίου έως τις 15 Νοεμβρίου 1993, προελεύσεως των εν λόγω κρατών.
Άρθρο 2
Το παράρτημα Ι της απόφασης 93/402/ΕΟΚ αντικαθίσταται από το παράρτημα της παρούσας απόφασης.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 27 Ιουλίου 1993.

Labels: 3
18
17
6